Diari Oficial de la Generalitat Valenciana


Sumari del DOGV 5575, del 10-08-2007 (2007/10181)

ORDRE de 31 de juliol de 2007, de la Conselleria de Presidència, per la qual s'aprova l'exempció de l'obligació de mantindre el lloc de Secretaria-Intervenció a l'Ajuntament de Castell de Guadalest.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5575

Data del DOGV
:   10-08-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/10373


Data del document
:   31-07-2007

Organisme emissor
:   Conselleria de Presidència

Tipus de document
:   Ordre

Descriptors 

:   * Castell de Guadalest, el
    * professió administrativa
    * comptable
    * administració local
    * qualificació del personal

ORDRE de 31 de juliol de 2007, de la Conselleria de Presidència, per la qual s'aprova l'exempció de l'obligació de mantindre el lloc de Secretaria-Intervenció a l'Ajuntament de Castell de Guadalest. [2007/10880]  
El Ple de l'Ajuntament de Castell de Guadalest, en sessió celebrada el dia 15 de març de 2007, acordà sol·licitar de la conselleria de Justícia, Interior i Administracions Públiques l'exempció de l'obligació de mantindre el lloc de treball de Secretaria-Intervenció, davant de les dificultats per al sosteniment del lloc de treball.  
Així mateix en el mateix acord plenari es va acordar que les funcions atribuïdes al lloc suprimit siguen exercides pel sistema d'acumulació de funcions conforme a l'article 31 del Reial Decret 1732/1994.  
El lloc de Secretaria es troba vacant.   
En l'expedient queda acreditat que la població del municipi és inferior a 500 habitants i el seu pressupost no supera els 120.202,42 €.  
La Diputació Provincial d'Alacant ha emés un informe favorable a l'exempció sol·licitada mitjançant un acord adoptat en sessió de data 7 de juny de 2007.  
L'expedient ha sigut tramitat d'acord amb les prescripcions legals.  
De conformitat amb el que establixen els articles 16 i 18 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional, i fent ús de la competència atribuïda per l'article 2.2 c) del mateix text legal.  
ORDENE  
Eximir de l'obligació de mantindre el lloc de Secretaria-Intervenció a l'Ajuntament de Castell de Guadalest. Les funcions reservades al dit lloc seran exercides pel sistema d'acumulació de funcions previst en l'article 31 del Reial Decret 1732/1994.  
Contra esta orde, que posa fi a la via administrativa, es podrà interposar un recurs contenciós administratiu davant del Jutjat contenciós administratiu de València o davant del Jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 31 de juliol de 2007  
El conseller de Presidència i vicepresident primer del Consell  
VICENTE RAMBLA MOMPLET